ריצ'רד שיפרין

ריצ'רד מרטין שיפרין (באנגלית: Richard Martin Shiffrin, נולד ב-13 במרץ 1942) הוא פסיכולוג יהודי - אמריקאי, שנודע כחוקר בתחום הפסיכולוגיה הקוגניטיבית. הוא מכהן כפרופסור במחלקה לפסיכולוגיה ולמדעי המוח של אוניברסיטת אינדיאנה. בשנת 1995 נבחר באקדמיה הלאומית למדעים של ארצות הברית.

ביוגרפיה
שיפרין בוגר תואר ראשון במתמטיקה מאוניברסיטת ייל (1964) וב-1968 סיים את לימודי הדוקטורט באוניברסיטת סטנפורד בפסיכולוגיה ניסויית ובפסיכולוגיה מתמטית.

שיפרין התפרסם בזכות התאוריות שפיתח בתחום הקשב והזיכרון במסגרת מחקרו בפסיכולוגיה. בשנת 1968 פרסם שיפרין יחד עם עמיתו ריצ'רד אטקינסון את מודל שלושת המאגרים, לפיו המידע המתקבל מהסביבה מעובד במוח בשלושה מאגרי זיכרון מרכזיים: זיכרון חישה מיידי, זיכרון לטווח קצר, וזיכרון לטווח ארוך.

בשנת 1977 פרסם שיפרין את תאוריית הקשב ביחד עם וולטר שניידר. בשנת 1980 פרסם את מודל הזיכרון האסוציאטיבי (SAM), ששימש כמודל המקובל בתחום הפסיכולוגיה הקוגניטיבית עד תחילת שנות ה-2000. בשנת 1997 הרחיב שיפרין מודל זה ביחד עם מארק סטיוורס (Mark Steyvers) במה שנקרא Retrieving Effectively From Memory (REM) model.

חייו הפרטיים
שיפרין נשוי לג'ודית' מהי ויש להם ארבעה ילדים.
תחביביו העיקריים הם גלישת סקי בסגנון טלמרק וטיפוס צוקים.

פרסים ואותות הוקרה
1976-1975 - זכה במלגת גוגנהיים
הפרס להצטיינות במחקר של המכונים הלאומיים לבריאות הנפש של ארצות הברית
1995 - חבר באקדמיה הלאומית למדעים של ארצות הברית
1996 - חבר באקדמיה האמריקאית לאמנויות ולמדעים
2002 - פרס דייוויד אי. רומלהרט על תרומותיו לניתוח הפורמלי של הקוגניציה האנושית
2005 חבר בחברה הפוילוסופית האמריקאית
2005 - פרס אטקינסון - מטעם האקדמיה הלאומית למדעים של ארצות הברית
2007 - פרס ויליאם ג'יימס של האיגוד למדע הפסיכולוגיה בארצות הברית
2014 - מדליית נשיא אוניברסיטת ייל להצטיינות

קישורים חיצוניים 

 דף הבית של פרופסור ריצ'רד שיפרין באתר אוניברסיטת אינדיאנה (באנגלית)
 קורות חיים

ערכים שבהם תבנית בריטניקה אינה מתאימה
פסיכולוגים יהודים אמריקאים
פסיכולוגיה קוגניטיבית
בוגרי אוניברסיטת ייל
בעלי תואר דוקטור מאוניברסיטת סטנפורד
חברי האקדמיה הלאומית למדעים של ארצות הברית
חברי האקדמיה האמריקאית לאמנויות ולמדעים
סגל אוניברסיטת אינדיאנה
זוכי מלגת גוגנהיים
זוכי פרס רומלהארט
אמריקאים שנולדו ב-1942